इंदौर| आईडीए द्वारा एमआर-10 स्थित ग्राम कुमेड़ी में बनाए जाने वाले अंतरराज्यीय बस टर्मिनल की डिजाइन तैयार हो गई। यह कितना सुविधाजनक होगा, यह आईडीए ने मंगलवार को संभागायुक्त राघवेंद्र सिंह को दिए प्रेजेंटेशन में बताया। आईडीए सीईओ कुमार पुरुषोत्तम ने बताया इस टर्मिनल में 24 घंटे लगभग 1200 बसों का आवागमन हो सकेगा। एक बार में ही 10 बसें प्रवेश कर सकेंगी, जबकि दूसरे रास्ते से एक बार में 27 बसें निकल सकेंगी। पार्किंग में व्यवस्थित तरीके से 50 बसें साथ खड़ी हो सकेंगी।